Граф Гудович йорто

Граф Гудович йорто — Пушкин ҡалаһында тарихи йорт.  1905—1906 йылдарҙа модерн стилендә  төҙөлгән.  Парк урамы, 18-се йорт (төп йорт) һәм 18а (төкәтмә) адресы буйынса урынлашҡан. Төбәк әһәмиәтендәге мәҙәни мираҫ объекты Закон Санкт-Петербурга № 174-27 от 05.07.1999.

 Тарихы 
XIX быуат уртаһында буласаҡ айырым йорт урынында графиня Е.И. Орлова- Денисованың ике ағас йорто һәм баҡсаһы менән усадьбаһы урынлашаЭнциклопедия Санкт-Петербурга. Дом В. В. Гудовича (со служебным флигелем, садом и оградой) . 1900 йылда  был участканы граф Василий Васильевич Гудович, артабан император һарайының шталмейстеры, дворянлыҡтың губерна башлығы төҙөлөш  өсөн һатып ала. 1900 йылдың 11 июлендә подвалы менән ике ҡатлы таш йорт, шул уҡ бейеклектәге ике таш ярҙамсы флигель һәм өлөшләтә ярҙамсы таш йорт  төҙөү өсөн рөхсәт алына.  1900 йылдың авгусында архитектор С.А. Данини башҡарған усадьбаның  проекты  раҫлана. Төҙөлөш  1901—1903 йылдарҙа  алып барылаКозлов А. В. «Сильвио Данини: материалы к творческой биографии». — СПб.: Коло, 2010. — 240 с. (башҡа мәғлүмәттәр буйынса — 1905—1906 йылдарҙа).

1917 йылда революциянан һуң граф Гудович  Эстонияға, ә һуңынан Францияға күсенә. Айырым йортта Луначарский исемендәге  хеҙмәт мәктәбе асыла.Теремок предводителя дворянства. История «сказочного» дома в Пушкине 1940 йылда  бина  балалар баҡсаһына бирелә (хәҙер  Санкт-Петербургта  Пушкин районының 1-се ГБДОУ балалар баҡсаһы), ул  хәҙерге ваҡытта ла йортта урынлаша.

 Архитектураһы 
Гудовичтың усадьба комплексы йортто (төп йорт), ике ярҙамсы флигелде, шулай уҡ ҡоймалары менән баҡсаны   үҙ эсенә ала.  Әлеге ваҡытта ярҙамсы флигелдәре яңынан ҡоролған, йорттоң черепица ҡыйығы металл менән алмаштырылған, ләкин дөйөм алғанда уның тышҡы ҡиәфәте ҙур үҙгәрешһеҙ ҡала. Йорттоң фасады инглиз  коттеджы рухында биҙәлгән, был уны бөйөк кенәз Борис Владимирович дачаһы менән яҡынайтач (Мәскәү шоссеһы, 11-се йорт), уның төҙөлөшөндә Данини ла ҡатнаша. Шул уҡ стилдә Данини 1906 йылда  Император гаражын да проектлай.  Гудович йортон  төҙөгәндә  биҙәлешендә штукатурка менән бер рәттән  радом ҡомташПольские и немецкие песчаники в облицовке памятников архитектуры как объекты реставрации , гранит, көпләү өсөн ҡыҙыл һәм аҡһыл кирбес,фахверкҡа оҡшатып таҡта,  керамик черепица ҡулланыла. Гранит колонналарҙа өсләтә  арка һәм модерн стиленә хас булған һыҙатлы ҡоймалар менән терраса  Петербург архитекторы Р.Ф.Мельцер тарафынан проектлана Кириков Б. М. «Архитектура Петербургского модерна. Особняки и доходные дома». СПб.: Коло, 2017. — 576 с..  Йорттоң эске биҙәлешендә ағастан лаклы панелдәр ҡулланыла (2006 йылда бин  капиталь ремонт барышында  тергеҙелә).

 Иҫкәрмәләр 

 Һылтанмалар 

 Особняк графа Гудовича в Царском Селе
 Теремок предводителя дворянства. История «сказочного» дома в Пушкине

 Әҙәбиәт 

 Козлов А. В. «Сильвио Данини: материалы к творческой биографии». — СПб.: Коло, 2010. — 240 с.
 Кириков Б. М. «Архитектура Петербургского модерна. Особняки и доходные дома». СПб.: Коло, 2017. — 576 с.
Категория:Алфавит буйынса Рәсәйҙең мәҙәни мираҫы объекттары
Категория:Биналар һәм ҡоролмалар
Категория:Санкт-Петербургтың архитектура һәйкәлдәре